הרשות המחוקקת

מהי הכנסת?

הכנסת היא בית הנבחרים (הפרלמנט) של מדינת ישראל, ובה מיוצג מגוון הדעות הקיים במדינה באמצעות נציגי העם הנבחרים, נציגים אלו מיצגים דעות של מפלגות שונות.

תפקידי הכנסת:

1. הכנסת היא הרשות המחוקקת, ולה הסמכות הבלעדית במדינה לחוקק חוקים. בהעדר הגבלות חוקתיות, הכנסת רשאית לחוקק חוקים בכל נושא ובכל עניין, כל עוד החקיקה נעשית על-פי ההליך הנדרש בחוק הקיים, ואינה נוגדת חוקי-יסוד קיימים. החקיקה היא חלק מרכזי בעבודת הכנסת. בכך בא לידי ביטוי עקרון שלטון החוק.

2. הכנסת היא הזרוע המפקחת על עבודת הממשלה, וזאת באמצעות הוועדות הצעת אי אמון ושאילתא במליאה. בכך בא לידי ביטוי עקרון שלטון העם.

3. הכנסת בוחרת בנשיא המדינה ובמבקר המדינה.

עקרונות דמוקרטיים הבאים לידי ביטוי בעבודת הכנסת

חברי הכנסת הם נציגי המפלגות שנבחרו על ידי העם. בכך באים לידי ביטוי עקרון שלטון העם ועקרון הפלורליזם. הדיונים בכנסת מתנהלים בדרך של משא ומתן ובהם ניתן ביטוי למגוון דעות (עקרון הפלורליזם) וההחלטות מתקבלות באמצעות (הכרעת רוב) אלו הם כללי המשחק הדמוקרטיים.

מהו **עקרון שלטון העם**?

העם, הכולל את כל אזרחי המדינה, הוא מקור הסמכות השלטונית במדינה; הוא הריבון. העם הוא שאחראי על ניהול המדינה ועל קביעת כללי המשחק בה באמצעות נציגיו הנבחרים.

מהו עקרון ה**פלורליזם**?

משמעו הכרה בשונות (לכל אדם מותר להיות אחר) של הפרטים והקבוצות במדינה, וכן הכרה בזכות של כל פרט ופרט לבטא שונות זו במגוון דעות ואינטרסים.

מהי **הכרעת רוב**?

קבלת החלטות בהתאם להכרעת רוב המשתתפים בדיונים תוך שמירה על זכויות המיעוט.

מעמדה של הכנסת בישראל

מעמדה של הכנסת נקבע בחוק יסוד הכנסת, בחוק נקבע כי לכנסת תהיה עליונות על שתי רשויות השלטון האחרות, הכנסת היא הרשות המחוקקת (חקיקה ראשית) והרשות המכוננת (חוקי יסוד) בישראל (ממשל פרלמנטארי).

דרכי עבודת הכנסת

תיאור ה**מליאה**

כל חברי הכנסת מתכנסים באולם המליאה. כל דיון מתחיל במליאה. ההחלטות מתקבלות על-פי הכרעת הרוב. הדיונים במליאת הכנסת הם לרוב דיונים כלליים, הצבעה לפי משמעת סיעתית.

באולם המליאה בו מתקיימות ישיבות מליאת הכנסת, חברי הכנסת יושבים לפי הסיעות אליהן הם משתייכים ועל-פי סדר שאותו קובעת הוועדה המסדרת לפני מושבה הראשון של כל כנסת.

**וועדות הכנסת**

הוועדות הקבועות וראשיהן נבחרים בתחילת מושבה של כל כנסת. החברות בוועדות הנה על בסיס סיעתי. הוועדות דנות בהצעות חוק לאחר שעברו קריאה מוקדמת וקריאה ראשונה במקרה של הצעת חוק מטעם חבר כנסת, או קריאה ראשונה במקרה של הצעת חוק מטעם הממשלה, ומכינות אותן לשלבי החקיקה הבאים. לעתים חוזרת הצעת חוק לוועדה גם אחרי קריאה שנייה, אם נתקבלו בקריאה זו הסתייגויות. הוועדות יכולות אף הן ליזום חקיקה. הוועדות מזמנות לדיונים גם מומחים בתחומים שונים.

השוואה בין עבודת הכנסת במליאה לעומת עבודת הכנסת בוועדות

**השתתפות בדיונים**: במליאת הכנסת משתתפים בדיונים כלל חברי הכנסת ואילו בוועדות משתתפים יו"ר הוועדה וחברי הוועדה, חברי הוועדות רשאים להזמין לדיונים מומחים בתחומים שונים.

**הרכב:** מליאת הכנסת מורכבת מ 120 חברי כנסת מיצגים מפלגות שונות שנבחרו בבחירות, במליאה מחולקת לפי קואליציה ואופוזיציה , ואילו הוועדות מורכבות על ידי וועדה מסדרת לאחר הבחירות, הייצוג של הסיעות בוועדות נקבע לפי יחס הייצוג של הסיעות בכנסת, ראשות הוועדות נקבעת בהתאם להסכמים קואליציוניים.

**אופן קבלת החלטות**: ההחלטות במליאה בתום דיון כללי, או אישי מתקבלות בהצבעה בהכרעת רוב , גם בוועדות ההחלטות מתקבלות סיום דיון בהצבעה בהכרעת רוב.

**נושאי הדיון**: במליאת הכנסת הדיונים במליאת הכנסת מתקיימים על בסיס סיעתי או אישי. הדיונים הסיעתיים מתנהלים בנושאים האלה: כינון ממשלה או התפטרותה, הצעת התקציב, מדיניות חוץ, מדיניות ביטחון, הצעת אי-אמון בראש ממשלה, דיונים על הצעות חוק (חוץ מחוק התקציב), על-פי-רוב הדיונים מסתיימים בהצבעה ואילו הוועדות דנות בנושאים מסוימים וההחלטה היא לפי הכרעת הרוב. ואילו הוועדות דנות בהצעות חוק לאחר שעברו קריאה מוקדמת וקריאה ראשונה במקרה של הצעת חוק מטעם חבר כנסת, או קריאה ראשונה במקרה של הצעת חוק מטעם הממשלה, ומכינות אותן לשלבי החקיקה הבאים. הוועדות יכולות אף הן ליזום חקיקה. בנוסף הוועדות דנות בהצעות לסדר-היום המועברות אליהן, בתקנות הדורשות את אישורן, בבקשות של אזרחים שהוגשו לכנסת או לממשלה, ובכל נושא שהכנסת מחליטה להעביר לטיפולן.

**פומביות הדיון:**

הדיונים במליאת הכנסת הם פומביים פתוחים ברובם לקהל רחב ולתקשורת, ואילו הדיונים בוועדות הם ברובם חסויים ואינם פתוחים לתקשורת או לקהל.

קואליציה ואופוזיציה: הגדרות ותפקידים

**קואליציה**

הסיעות התומכות בהרכבת ממשלה והמשתתפות בה הן סיעות הקואליציה, והן כוללות את רוב חברי הכנסת. חברי הקואליציה יחד עם שרי הממשלה מנהלים את עבודת הכנסת, רוב הדיונים הם דיונים שבהם נואמים ומצביעים לפי הרכב קואליציוני , לקואליציה יש רוב ולכן ההחלטות המתקבלות משקפות את האינטרסים של חברי הקואליציה. רוב החוקים שאותם מציעה הממשלה מתקבלים.

**אופוזיציה**

הסיעות שאינן תומכות בממשלה, מבקרות את מדיניותה, הן סיעות האופוזיציה, שהן מיעוט מבין חברי הכנסת. לאופוזיציה תפקיד חשוב בהשפעה על עבודת הכנסת ותקינות המשטר הדמוקרטי בישראל. חברי האופוזיציה מציעים הצעות חוק, משתתפים בדיונים ובהחלטות, ובעיקר מבקרים את עבודת הכנסת והממשלה. אופוזיציה תקינה מציעה גם הצעות לשיפור. התפקיד החשוב ביותר של האופוזיציה הוא ביקורת ופיקוח על עבודת הכנסת ובכך היא תורמת לשמירה על מינהל תקין ועל קבלת החלטות דמוקרטית.

הליך החקיקה הראשית

הצעות החוק מגיעות לכנסת משני מקורות:

הצעת חוק פרטית: היא הצעת חוק שיוזמים חבר כנסת אחד או מספר חברי כנסת.

מובאת בפני יו"ר הכנסת ומליאת הכנסת לקריאה טרומית.

הצעת חוק ממשלתית: הצעת חוק שיוזמת הממשלה. שרי הממשלה מקיימים דיון בתוך הממשלה.

תהליך החקיקה ארוך ומסורבל. תהליך זה מאפשר לכל קשת הדעות הפוליטיות להשפיע ולהביע דעתם, על פי עקרון הפלורליזם. התפיסה המנחה היא שככל שהצעת החוק תעבור יותר שלבים כך יעמיק שיקול הדעת הדרוש לקבלת חוקים ראויים במדינה הדמוקרטית. יחסי קואליציה אופוזיציה באים לידי ביטוי בתהליך החקיקה. גם לציבור ניתנת אפשרות להשפיע על תהליך החקיקה באמצעות תקשורת, הפגנות אספות.

בהליך חקיקת החוק באים לידי ביטוי עקרונות דמוקרטים נוספים:

עקרון שלטון העם: החוקים נחקקים על ידי חברי הכנסת שהם נציגי העם.

עקרון הכרעת הרוב: כל ההחלטות מתקבלות על ידי הצבעה בהכרעת רוב.

עקרון הפלורליזם: מתן ביטוי לכל קשת הדעות הפוליטיות. אופוזיציה וקואליציה, סיעות שונות וגם לציבור.